pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-บีโอไอเผยคำขอรับส่งเสริม 9 เดือน FDI พุ่ง ร้อยละ 69 ญี่ปุ่น-จีนปักหมุดลงทุนไทยต่อเนื่อง
วันศุกร์ที่ 1 พฤศจิกายน 2562
บีโอไอเผยคําขอรับส่งเสริม 9 เดือน FDI พุ่ง ร้อยละ 69 ญี่ปุ่น-จีนปักหมุดลงทุนไทยต่อเนื่อง
บีโอไอเผยคําขอรับส่งเสริม 9 เดือน FDI พุ่ง ร้อยละ 69 ญี่ปุ่น-จีนปักหมุดลงทุนไทยต่อเนื่อง
บีโอไอเผยคําขอรับส่งเสริม 9 เดือน FDI พุ่ง ร้อยละ 69ญี่ปุ่น-จีนปักหมุดลงทุนไทยต่อเนื่อง
บีโอไอเผยยอดขอรับส่งเสริมการลงทุนช่วง 9 เดือนของปี 2562 กว่า 1,100 โครงการ มูลค่า 3.14 แสนล้านบาท FDI เพิ่มร้อยละ 69 ญี่ปุ่น-จีนขยายลงทุนไทยต่อเนื่อง กลุ่มอุตสาหกรรมเป้าหมาย ยอดขอรับการส่งเสริมพุ่ง ทั้งกลุ่มเครื่องใช้ไฟฟ้าและอิเล็กทรอนิกส์ ยานยนต์และชิ้นส่วน และดิจิทัล
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) เปิดเผยว่า ภาวะการส่งเสริมการลงทุนช่วง 9 เดือนของปี 2562 (มกราคม-กันยายน) มียอดขอรับการส่งเสริมการลงทุนรวมทั้งสิ้น 1,165 โครงการ เพิ่มขึ้นร้อยละ 11 เมื่อเทียบกับช่วงเดียวกันของปีก่อนที่มีจํานวน 1,048 โครงการ ขณะที่มีมูลค่าการลงทุนรวม 314,130 ล้านบาท ลดลงร้อยละ 11 เมื่อเทียบกับช่วงเดียวกันของปีก่อน เนื่องจากในปี 2561 มีโครงการลงทุนขนาดใหญ่ในกิจการผลิตน้ํามันเชื้อเพลิงสําเร็จรูป
สําหรับการลงทุนโดยตรงจากต่างประเทศ (FDI) ในช่วง 9 เดือนแรกของปีนี้ มีจํานวน 689 โครงการ เงินลงทุน 203,366 ล้านบาท เพิ่มขึ้นจากช่วงเดียวกันของปี 2561 ร้อยละ 69 โดยญี่ปุ่นเป็นประเทศที่มีจํานวนโครงการและมูลค่าเงินลงทุนมากที่สุดเป็นอันดับ 1 โดยมีคําขอรับการส่งเสริมจํานวน 167 โครงการ เงินลงทุน 59,187 ล้านบาท ตามด้วยอันดับ 2 คือ จีน มีคําขอรับการส่งเสริมจํานวน 139 โครงการ เงินลงทุน 45,439 ล้านบาท และอันดับ 3 สวิตเซอร์แลนด์ มีคําขอรับการส่งเสริมจํานวน 15 โครงการ เงินลงทุน 11,710 ล้านบาท
ทั้งนี้ โครงการลงทุนที่ยื่นขอรับการส่งเสริมการลงทุนในช่วง 9 เดือนของปีนี้ อยู่ในอุตสาหกรรมเป้าหมายจํานวน 585 โครงการ คิดเป็นร้อยละ 50 ของจํานวนโครงการที่ยื่นขอรับการส่งเสริมทั้งหมด มีมูลค่ารวม 185,710 ล้านบาท คิดเป็นร้อยละ 59 ของมูลค่าการขอรับการส่งเสริมทั้งหมด ซึ่งหากพิจารณาใน ด้านจํานวนโครงการที่ยื่นขอรับการส่งเสริมมากที่สุดจะอยู่ในอุตสาหกรรมดิจิทัล ขณะที่ในด้านมูลค่าเงินลงทุนส่วนใหญ่จะอยู่ในอุตสาหกรรมเครื่องใช้ไฟฟ้าและอิเล็กทรอนิกส์ ทั้งนี้ โครงการที่ยื่นคําขอรับส่งเสริมเป็นโครงการต่างชาติถือหุ้นทั้งสิ้น ร้อยละ 38 คนไทยถือหุ้นทั้งสิ้น ร้อยละ 36 และโครงการร่วมทุนไทยและต่างชาติ ร้อยละ 26
สําหรับการขอรับการส่งเสริมการลงทุนในพื้นที่อีอีซี ในช่วง 9 เดือน มีจํานวน 360 โครงการ เพิ่มขึ้นร้อยละ 37 เมื่อเทียบกับช่วงเดียวกันของปีก่อนซึ่งอยู่ที่ 262 โครงการ โดยมีเงินลงทุนรวม 167,930 ล้านบาท ลดลงจากช่วงเดียวกันของปีก่อนร้อยละ 23 เนื่องจากในปี 2561 มีโครงการขนาดใหญ่ในกิจการผลิตน้ํามันเชื้อเพลิงสําเร็จรูปซึ่งตั้งอยู่ในพื้นที่อีอีซี ขณะที่การขอรับการส่งเสริมตามมาตรการส่งเสริม SMEs มีคําขอรับการส่งเสริม จํานวน 43 โครงการ เพิ่มขึ้นร้อยละ 87 จากเดิมอยู่ที่ 23 โครงการ โดยมีเงินลงทุนรวม 2,350 ล้านบาท เพิ่มขึ้นจากช่วงเดียวกันของปีก่อนร้อยละ 167 จากเดิมอยู่ที่ 880 ล้านบาท
นางสาวดวงใจ กล่าวว่า ในช่วง 9 เดือนที่ผ่านมา (ม.ค. – ก.ย. 2562) บีโอไอได้อนุมัติให้การส่งเสริมการลงทุนแล้วรวม 1,074 โครงการ มูลค่ารวม 274,340 ล้านบาท ซึ่งช่วยสร้างงานให้คนไทย 59,052 ตําแหน่ง ส่งเสริมให้เกิดการใช้วัตถุดิบในประเทศ มูลค่า 454,322 ล้านบาทต่อปี และคิดเป็นมูลค่าการส่งออกที่สร้างรายได้เข้าประเทศ 507,368 ล้านบาทต่อปี
รัฐบาลไทย-ข่าวทำเนียบรัฐบาล-รองนายกรัฐมนตรี และรัฐมนตรีว่าการกระทรวงยุติธรรม  ให้การต้อนรับผู้ช่วยเลขานุการข้าหลวงใหญ่เพื่อสิทธิมนุษยชนแห่งสหประชาชาติ สำนักงานใหญ่นิวยอร์ค
วันพุธที่ 28 กุมภาพันธ์ 2561
รองนายกรัฐมนตรี และรัฐมนตรีว่าการกระทรวงยุติธรรม  ให้การต้อนรับผู้ช่วยเลขานุการข้าหลวงใหญ่เพื่อสิทธิมนุษยชนแห่งสหประชาชาติ สํานักงานใหญ่นิวยอร์ค
รองนายกรัฐมนตรี และรัฐมนตรีว่าการกระทรวงยุติธรรม ให้การต้อนรับผู้ช่วยเลขานุการข้าหลวงใหญ่เพื่อสิทธิมนุษยชนแห่งสหประชาชาติ สํานักงานใหญ่นิวยอร์ค
ในวันพุธที่ ๒๘ กุมภาพันธ์ ๒๕๖๑ เวลา ๑๑.๔๕ น.
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
ให้การต้อนรับ นายแอนดรูว์ กิลมัวร์ ผู้ช่วยเลขานุการข้าหลวงใหญ่เพื่อสิทธิมนุษยชนแห่งสหประชาชาติ
สํานักงานใหญ่นิวยอร์ค พร้อมคณะ
ในโอกาสหารือเกี่ยวกับแนวทางการขับเคลื่อนสิทธิมนุษยชน
รวมทั้ง ความมุ่งมั่นในการส่งเสริม คุ้มครองสิทธิมนุษยชนตามวาระแห่งชาติ
“สิทธิมนุษยชนร่วมขับเคลื่อน Thailand ๔.๐ เพื่อการพัฒนาที่ยั่งยืน”
การหารือด้านความร่วมมือระหว่างสํานักงานข้าหลวงใหญ่เพื่อสิทธิมนุษยชนแห่งสหประชาชาติ
นอกจากนี้ หารือด้านมาตรการป้องกันและปราบปรามยาเสพติดในประเทศไทย
ซึ่งประเทศไทยได้มีความร่วมมือระหว่างประเทศ ได้แก่ โครงการแม่น้ําโขงปลอดภัย
ในการป้องกันและปราบปรามยาเสพติดในลุ่มแม่น้ําโขง และพื้นที่สามเหลี่ยมทองคํา
ไม่ให้ออกไปแพร่กระจายในภูมิภาคลุ่มแม่น้ําโขง และภูมิภาคอื่นๆ ของโลก
โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และผู้ที่เกี่ยวข้อง เข้าร่วม
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-ปลัดกระทรวงกลาโหม ตรวจเยี่ยมการตรวจเลือกทหาร กองเกิน เข้ารับราชการทหารกองประจำการ ประจำปี 2563
วันศุกร์ที่ 7 สิงหาคม 2563
ปลัดกระทรวงกลาโหม ตรวจเยี่ยมการตรวจเลือกทหาร กองเกิน เข้ารับราชการทหารกองประจําการ ประจําปี 2563
พลเอก ณัฐ อินทรเจริญ ปลัดกระทรวงกลาโหม ได้เดินทางไปตรวจเยี่ยมการตรวจเลือกทหารกองเกิน เข้ารับราชการทหารกองประจําการ ประจําปี 2563
ณ สถานที่ตรวจเลือก หอประชุมอําเภอสามโคก อ.สามโคก จ.ปทุมธานี เพื่อกํากับดูแลการตรวจเลือกทหารให้เป็นไปด้วยความเรียบร้อย มีความโปร่งใส บริสุทธิ์ ยุติธรรม และเป็นไปตามมาตรการที่ ศบค. กําหนด ในเรื่องของการป้องกันการแพร่เชื้อโควิด 19
โดยได้กล่าวถึงสิทธิประโยชน์ของการเป็นทหารกองประจําการและยืนยันกับผู้ปกครองว่ากองทัพ พร้อมที่จะดูแลน้องๆเหมือนลูกหลาน และหากบุตรหลานของผู้ปกครอง มีโอกาสได้เข้ามาสู่ในรั้วกองทัพ ก็จะทําให้ได้ฝึกความเป็นลูกผู้ชาย ฝึกระเบียบ ฝึกวินัย ฝึกวิชาชีพ หรืออาจมีโอกาสได้ต่อยอดในเส้นทางอาชีพทหาร
ทั้งนี้ มียอดผู้ที่เข้ารับการตรวจเลือกทั้งสิ้น 421 คน ซึ่งการตรวจเยี่ยมดังกล่าว เป็นการดําเนินการตามข้อบังคับกระทรวงกลาโหม และอนุมัติ รมว.กห. ที่กําหนดให้ สํานักงานปลัดกระทรวงกลาโหม (กรมการสรรพกําลังกลาโหม) กํากับดูแลการตรวจเลือกให้เป็นไปตามนโยบายของกระทรวงกลาโหม
รัฐบาลไทย-ข่าวทำเนียบรัฐบาล-รัฐบาลชวนปลูกต้นไม้ เพิ่มความร่มรื่นให้ประเทศ
วันพุธที่ 13 มิถุนายน 2561
รัฐบาลชวนปลูกต้นไม้ เพิ่มความร่มรื่นให้ประเทศ
พื่อเพิ่มพื้นที่สีเขียวและความสดชื่นให้แก่ประเทศ  โดยเฉพาะต้นรวงผึ้ง ซึ่งเป็นต้นไม้ประจํารัชกาลที่ 10
5 มิ.ย. 2561
รัฐบาลชวนปลูกต้นไม้ เพิ่มความร่มรื่นให้ประเทศ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนประชาชนร่วมปลูกต้นไม้ เพื่อเพิ่มพื้นที่สีเขียวและความสดชื่นให้แก่ประเทศ โดยเฉพาะต้นรวงผึ้ง ซึ่งเป็นต้นไม้ประจํารัชกาลที่ 10 ซึ่งมีกลิ่นหอม มีดอกสีเหลืองสวยงาม มีความทนทาน ช่วยสร้างความร่มรื่นให้กับพื้นที่แห้งแล้งได้เป็นอย่างดี นอกจากนี้ ยังมีต้นไม้ประจําจังหวัด ต้นไม้มงคล ไม้เศรษฐกิจ หรือไม้ยืนต้นที่มีดอกสีสันสวยงามและให้ร่มเงา โดยอาจปลูกในพื้นที่ของตนเอง ป่าชุมชน หรือป่าในเมือง รวมทั้งขอให้ช่วยกันดูแลรักษาต้นไม้ตามหลักรุกขกรรมศาสตร์ ไม่ให้เป็นอุปสรรคต่อการใช้รถใช้ถนน หรือเป็นอันตรายต่อบ้านเรือน โดยหากชุมชนร่วมกันปลูกและดูแลจะทําให้บ้านเมืองมีแหล่งเรียนรู้ทางธรรมชาติและแหล่งท่องเที่ยวเพิ่มขึ้น และยังช่วยสร้างคุณภาพชีวิตให้กับประชาชนอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ หารือองค์การโทรคมนาคมทางดาวเทียมระหว่างประเทศ ส่งเสริมความร่วมมือในการบริหารจัดการด้านดาวเทียมของประเทศสมาชิก
วันจันทร์ที่ 25 กุมภาพันธ์ 2562
รมว.กระทรวงดิจิทัลฯ หารือองค์การโทรคมนาคมทางดาวเทียมระหว่างประเทศ ส่งเสริมความร่วมมือในการบริหารจัดการด้านดาวเทียมของประเทศสมาชิก
รมว.กระทรวงดิจิทัลฯ
p.p1 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-align: justify; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: justify; font: 16.0px Helvetica; -webkit-text-stroke: #000000}
p.p4 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
ดร. พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม ให้การต้อนรับ Mr. Patrick Masambu ผู้อํานวยการองค์การโทรคมนาคมทางดาวเทียมระหว่างประเทศ (International Telecommunications Satellite Organization : ITSO) เมื่อวันที่ 22 กุมภาพันธ์ 2562 ณ ห้องรับรองต่างประเทศ ชั้น 9 สํานักงานปลัดกระทรวงดิจิทัลเพื่อเศรษฐกิจและสังคม โดยผู้อํานวยการของ ITSO ได้แสดงความชื่นชมประเทศไทยต่อพัฒนาการด้านดิจิทัลเป็นอย่างมากที่มุ่งพัฒนาความเชื่อมโยงให้ประชาชนทุกคนเข้าถึงอินเทอร์เน็ตความเร็วสูงอย่างทั่วถึงและสามารถใช้ประโยชน์เพื่อพัฒนาคุณภาพชีวิตเป็นตัวอย่างที่ดีแก่ประเทศกําลังพัฒนาอื่นๆ
ITSO เป็นองค์การระหว่างประเทศที่ทําหน้าที่ประสานงานและส่งเสริมความร่วมมือระหว่างรัฐบาลของประเทศสมาชิกในการบริหารจัดการดาวเทียมเพื่อประโยชน์ส่วนรวม ก่อตั้งในปี 1973 ปัจจุบันมีสมาชิก 149 ประเทศ รวมทั้งประเทศไทย กํากับดูแลดาวเทียม 53 ดวง ครอบคลุม 23 วงโคจร ภายใต้การดําเนินงานของ INTELSAT เพื่อให้บริการการสื่อสารผ่านดาวเทียมแก่ประเทศสมาชิก ยึดหลักการให้บริการที่ครอบคลุม (global coverage) ไม่เลือกปฏิบัติ (non-discrimination) และคุ้มครองการเชื่อมต่อแก่ผู้ใช้บริการที่ไม่มีทางเลือกอื่น (Lifeline Connectivity)
*****************
รัฐบาลไทย-ข่าวทำเนียบรัฐบาล-คณะนักธุรกิจ Europe – ASEAN Business Alliance (EABA) เข้าเยี่ยมคารวะนายกรัฐมนตรี
วันพุธที่ 14 มิถุนายน 2560
คณะนักธุรกิจ Europe – ASEAN Business Alliance (EABA) เข้าเยี่ยมคารวะนายกรัฐมนตรี
คณะนักธุรกิจ Europe – ASEAN Business Alliance (EABA) เข้าเยี่ยมคารวะนายกรัฐมนตรี
วันนี้ (14 มิ.ย. 2560) เวลา 13.30 น. คณะนักธุรกิจ Europe – ASEAN Business Alliance (EABA) ซึ่งประกอบด้วย ผู้แทนจากบริษัทต่าง ๆ ของยุโรปจากภาคการเงินและธนาคาร สหกรณ์โคนม การเกษตร เมล็ดพันธุ์พืช ยาและเวชภัณฑ์ และเทคโนโลยีด้านความปลอดภัยในโลกไซเบอร์ เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ณ ห้องสีม่วง ตึกไทยคู่ฟ้า ทําเนียบรัฐบาล
ภายหลังการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรีกล่าวว่า ในนามรัฐบาลและประชาชนชาวไทยยินดีต้อนรับคณะนักธุรกิจจากบริษัทต่าง ๆ อาทิ Rabobank, East-West Seeds, Kaspersky Lab พร้อมแสดงความขอบคุณทุกบริษัทที่ได้ไว้วางใจลงทุนในประเทศไทย การพบปะกันในวันนี้นับเป็นโอกาสอันดีที่จะได้รับฟังและแลกเปลี่ยนความคิดเห็นในประเด็นต่าง ๆ เพื่อส่งเสริมความร่วมมือระหว่างกัน
นายกรัฐมนตรีกล่าวว่า รัฐบาลกําลังดําเนินการปฏิรูปและพัฒนาประเทศเพื่อให้รองรับกับการเปลี่ยนแปลงของโลก ภายใต้วิสัยทัศน์ มั่นคง มั่งคั่ง และยั่งยืน รวมทั้งมุ่งปรับเปลี่ยนโครงสร้างเศรษฐกิจของประเทศโดยมุ่งเน้นพัฒนาเศรษฐกิจ S-Curve และ New S-Curve ของไทย และผลักดันเศรษฐกิจไทยไปสู่เศรษฐกิจที่ขับเคลื่อนด้วยเทคโนโลยีและนวัตกรรมด้วยนโยบาย Thailand 4.0 พร้อมเชิญชวนนักธุรกิจจากยุโรปให้มาลงทุนในโครงการระเบียงเศรษฐกิจพิเศษภาคตะวันออก (Eastern Economic Corridor - EEC) ซึ่งเป็นโครงการที่รัฐบาลให้ความสําคัญ และกําลังพัฒนาให้มีความพร้อมด้านโครงสร้างพื้นฐาน ระบบโครงข่าย logistics ที่เชื่อมต่อกันทั้งทางเรือ ทางบก ทางราง และทางอากาศ เพื่อเชื่อมโยงกับเครือข่ายการคมนาคมทั่วประเทศและไปยังประเทศสมาชิกอาเซียนและประเทศในภูมิภาคเอเชีย
นายมาร์ค แวน บินส์เบอร์เก็น ประธานกรรมการบริหาร ธนาคาร Rabobank เนเธอร์แลนด์ หัวหน้าคณะนักธุรกิจ Europe – ASEAN Business Alliance แสดงความขอบคุณนายกรัฐมนตรีที่ได้อธิบายถึงนโยบายทางด้านเศรษฐกิจและโครงการที่น่าลงทุนของไทยให้คณะนักธุรกิจของยุโรปได้รับฟัง พร้อมชื่นชมนโยบาย Thailand 4.0 และการปรับปรุงกฎหมายต่างๆของไทยเพื่อกระตุ้นให้เกิดการลงทุนและอํานวยความสะดวกต่อการดําเนินธุรกิจในไทยให้ดียิ่งขึ้น ประธานกรรมการบริหาร ธนาคาร Rabobank เนเธอร์แลนด์ ยังเน้นย้ําว่า นโยบาย Thailand 4.0 ที่ขับเคลื่อนด้วยเทคโนโลยีและนวัตกรรม สอดคล้องกับการดําเนินธุรกิจของบริษัทจากยุโรป จึงยินดีเข้ามามีส่วนร่วมในการทําให้นโยบายนี้ประสบความสําเร็จ
ในโอกาสนี้ นายกรัฐมนตรีและคณะนักธุรกิจจากบริษัทชั้นนําต่าง ๆ ได้หารือและแลกเปลี่ยนความคิดเห็นในประเด็นเรื่องการเพิ่มประสิทธิภาพและยกระดับมาตรฐานการเกษตรของไทย โอกาสการลงทุนทางด้านพลังงานของบริษัทยุโรป การดําเนินธุรกิจที่คํานึงถึงสิทธิมนุษยชน ข้อห่วงกังวลเกี่ยวกับการกําหนดราคากลางยา และความต่อเนื่องของนโยบายทางเศรษฐกิจและการลงทุนของไทย ซึ่งนายกรัฐมนตรียินดีรับฟังและรับข้อพิจารณาไปหารือในรายละเอียดกับหน่วยงานที่เกี่ยวข้องต่อไป
ทั้งนี้ บริษัทที่เข้าเยี่ยมคารวะนายกรัฐมนตรี ได้แก่ Rabobank, East-West Seeds, Kaspersky Lab, 3M, Varines & Partners, Danone, Syngenta, Novatis, FrieslandCampina, Astrazeneca, Mead Johnson Nutrition, ABN AMRO Bank N.V. , Dredging International และ Engie
รัฐบาลไทย-ข่าวทำเนียบรัฐบาล-สธ.ให้สถานพยาบาลพื้นที่เสี่ยง ดูแลประชาชนที่ได้รับผลกระทบจากพายุซินลากู
วันอาทิตย์ที่ 2 สิงหาคม 2563
สธ.ให้สถานพยาบาลพื้นที่เสี่ยง ดูแลประชาชนที่ได้รับผลกระทบจากพายุซินลากู
กระทรวงสาธารณสุข ให้สถานพยาบาลในพื้นที่ได้รับผลกระทบจากพายุโซนร้อน “ซินลากู” ป้องกันน้ําท่วมสถานบริการ
สธ.ให้สถานพยาบาลพื้นที่เสี่ยง ดูแลประชาชนที่ได้รับผลกระทบจากพายุซินลากู
กระทรวงสาธารณสุข ให้สถานพยาบาลในพื้นที่ได้รับผลกระทบจากพายุโซนร้อน “ซินลากู” ป้องกันน้ําท่วมสถานบริการ เตรียมหน่วยแพทย์เคลื่อนที่พร้อมดูแลประชาชนตลอด 24 ชั่วโมง เตือนประชาชนระวังอันตรายจากลมพายุและฟ้าผ่า ไฟฟ้าดูด
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า ได้สั่งการให้สถานพยาบาลที่อยู่ในพื้นที่อาจเกิดน้ําท่วมฉับพลัน น้ําป่าไหลหลาก และคลื่นลมแรง จากพายุโซนร้อน “ซินลากู” ระหว่างวันที่ 2 ถึง 4 สิงหาคม 2563 ตามประกาศเตือนภัยกรมอุตุวิทยา ดําเนินการตามแผนที่วางไว้ โดยเตรียมการป้องกันน้ําท่วมอาคารสถานที่ ขนย้ายยา เวชภัณฑ์ เครื่องมือแพทย์ไว้ในที่ปลอดภัย จัดเตรียมน้ํามัน ออกซิเจน ทรัพยากรที่จําเป็นให้เพียงพอ รองรับการให้บริการประชาชนได้อย่างต่อเนื่อง ติดตามดูแลกลุ่มเสี่ยงที่ต้องดูแลใกล้ชิด เช่น ผู้ป่วยติดบ้านติดเตียง ผู้สูงอายุ ผู้ป่วยโรคเรื้อรัง หญิงตั้งครรภ์ เด็กเล็ก และเตรียมแผนและระบบส่งต่อผู้ป่วยยังพื้นที่สํารองที่ปลอดภัย จัดหน่วยแพทย์เคลื่อนที่ พร้อมออกปฏิบัติการดูแลช่วยเหลือประชาชนที่ประสบภัยตลอด 24 ชั่วโมง หากมีเหตุการณ์ฉุกเฉินรุนแรงที่คาดว่าจะส่งผลกระทบด้านการแพทย์ ให้ประสานกองสาธารณสุขฉุกเฉิน เพื่อให้การสนับสนุนต่อไป
“นอกจากนี้ ให้สถานบริการทุกแห่ง ให้คําแนะนําการป้องกันอันตรายที่อาจเกิดขึ้นจากลมแรง ฝนตกหนัก และฟ้าผ่า โดยหลีกเลี่ยงการอยู่ในที่โล่งแจ้ง ใต้ต้นไม้และป้ายโฆษณาขนาดใหญ่ที่ไม่แข็งแรง และอันตรายจากไฟฟ้าดูด โดยไม่สัมผัสเครื่องใช้ไฟฟ้าขณะมีน้ําท่วม และรีบยกคัตเอาท์ตัดไฟ หากเจ็บป่วยฉุกเฉินโทรสายด่วน 1669” นายแพทย์สุขุมกล่าว
********************************* 2 สิงหาคม 2563
รัฐบาลไทย-ข่าวทำเนียบรัฐบาล-รัฐมนตรีช่วยฯ สมชาย ร่วมงานเปิดตัว เว็บไซต์ ต่อยอดออนไลน์ แพลตฟอร์มค้าส่งออนไลน์
วันอังคารที่ 7 สิงหาคม 2561
รัฐมนตรีช่วยฯ สมชาย ร่วมงานเปิดตัว เว็บไซต์ ต่อยอดออนไลน์ แพลตฟอร์มค้าส่งออนไลน์
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ร่วมงานแถลงข่าวเปิดตัวเว็บไซต์ "ต่อยอดออนไลน์" แพลตฟอร์มค้าส่งออนไลน์ "ถูก มั่นใจ ส่งไกลทั่วโลก" ณ ชั้น G Atrium อาคารเอ็มไพร์ ทาวเวอร์ กรุงเทพฯ
เมื่อวันที่ 6 สิงหาคม 2561 นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ร่วมงานแถลงข่าวเปิดตัวเว็บไซต์ "ต่อยอดออนไลน์" แพลตฟอร์มค้าส่งออนไลน์ "ถูก มั่นใจ ส่งไกลทั่วโลก" จัดโดย กลุ่มบริษัท แอสเสท เวิลด์ คอร์ปอเรชั่น โดยมี นายโสมพัฒน์ ไตรโสรัส ประธานเจ้าหน้าที่บริหารกลุ่มบริษัท แอสเสท เวิลด์   คอร์ปอเรชั่น พร้อมด้วยคณะผู้บริหาร ให้การต้อนรับ ณ ชั้น G Atrium อาคารเอ็มไพร์ ทาวเวอร์ กรุงเทพฯ
"ต่อยอดออนไลน์" คือระบบการค้าส่งออนไลน์แห่งแรกของไทย โดยต่อยอดแนวคิดมาจากตลาดต่อยอด สนับสนุนให้ผู้ประกอบการมีช่องทางการขาย ชําระเงิน และจัดส่งสินค้า ในเว็บไซต์ออนไลน์และเชื่อมต่อกับอีคอมเมิร์ซ  ทั่วโลก ด้วยการสร้างเครือข่ายนําผู้ซื้อจากในและต่างประเทศ มาเชื่อมต่อกับผู้ขาย โดยมีพันธมิตรทางธุรกิจ สถาบันการเงินและผู้นําด้านธุรกิจโลจิสติกส์ เพื่อให้ผู้ซื้อและผู้ขายมั่นใจในความปลอดภัยของการชําระเงินและระบบจัดส่ง และเป็นผู้นําการค้าภายใต้แพลตฟอร์ม B2B One Stop Solution กับพันธมิตรระดับโลกกว่า 10 ประเทศ เพื่อเป็นการเพิ่มขีดการแข่งขันและสนับสนุนให้แก่ผู้ประกอบการไทยก้าวสู่ระดับนานาชาติ
รัฐบาลไทย-ข่าวทำเนียบรัฐบาล-‘หม่อมเต่า’ห่วงแรงงานไทยเสียชีวิตในเกาหลี เตือนคนไทยไปทำงานถูก กม.ได้รับการคุ้มครอง
วันพุธที่ 11 กันยายน 2562
‘หม่อมเต่า’ห่วงแรงงานไทยเสียชีวิตในเกาหลี เตือนคนไทยไปทํางานถูก กม.ได้รับการคุ้มครอง
รัฐมนตรีว่าการกระทรวงแรงงาน ห่วงใยกรณีแรงงานไทยในกิจการต่อเนื่องประมงเสียชีวิตจํานวน 3 รายในเกาหลี พร้อมย้ําเตือนคนไทยที่ต้องการจะไปทํางานในต่างประเทศ ขอให้ไปทํางานแบบถูกต้องตามกฎหมาย จะได้รับการคุ้มครองในเรื่องสิทธิประโยชน์ต่าง ๆ
รัฐมนตรีว่าการกระทรวงแรงงาน ห่วงใยกรณีแรงงานไทยในกิจการต่อเนื่องประมงเสียชีวิตจํานวน 3 รายในเกาหลี พร้อมย้ําเตือนคนไทยที่ต้องการจะไปทํางานในต่างประเทศ ขอให้ไปทํางานแบบถูกต้องตามกฎหมาย จะได้รับการคุ้มครองในเรื่องสิทธิประโยชน์ต่าง ๆ ด้านฝ่ายแรงงานฯ ณ กรุงโซล ตรวจสอบพบ แรงงานไทยที่เสียชีวิตทั้ง 3 ราย ไม่มีวีซ่าทํางาน ซึ่งได้ประสานฝ่ายกงสุลฯ ให้การช่วยเหลือแก่ทายาทต่อไป
เมื่อวันที่ 11 กันยายน 2562 หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เปิดเผยว่า จากกรณีที่มีแรงงานไทยในกิจการต่อเนื่องประมงเสียชีวิตจํานวน 3 ราย ในเมืองคยองบุก ทางตอนใต้ของเกาหลีนั้น ซึ่งรัฐบาลโดยกระทรวงแรงงานมีความห่วงใยแรงงานทุกคนและแสดงความเสียใจกับครอบครัวผู้เสียชีวิต ซึ่งจากการตรวจสอบข้อมูลเบื้องต้นของฝ่ายแรงงาน ประจําสถานเอกอัครราชทูต ณ กรุงโซล สาธารณรัฐเกาหลี พบว่า แรงงานไทยที่เสียชีวิตทั้ง 3 คน ไม่มีวีซ่าทํางาน คือ นายนิคม ปกสันเทียะ อายุ 42 ปี เป็นชาวจังหวัดนครราชสีมา นายณัฐพงศ์ กัณโสภา อายุ 28 ปี เป็นชาวจังหวัดนครราชสีมาเช่นกัน และนายทองมี บุผาลา อายุ 34 ปี เป็นชาวจังหวัดชัยภูมิ
อย่างไรก็ตาม กฎหมายมาตรฐานแรงงานของเกาหลีใต้ให้การคุ้มครองการรักษาพยาบาลและค่าชดเชยการเสียชีวิตแก่ทายาทจากอุบัติเหตุในงาน ไม่ว่าจะเป็นแรงงานถูกกฎหมายหรือผิดกฎหมายก็ตาม ทั้งนี้ ฝ่ายแรงงานฯ ได้ประสานงานกับฝ่ายกงสุล สถานเอกอัครราชทูตเพื่อให้ความช่วยเหลือแก่ทายาทต่อไป
ทั้งนี้ รัฐมนตรีว่าการกระทรวงแรงงาน ได้กล่าวเพิ่มเติมว่า รัฐบาลให้ความสําคัญในการเร่งแก้ไขปัญหาแรงงานไทยลักลอบเดินทางไปทํางานในเกาหลีใต้อย่างเข้มงวดและจริงจัง เพราะเป็นประเทศที่มีแรงงานไทยทํางานอยู่เป็นจํานวนมาก นอกจากนี้ ยังได้ย้ําเตือนถึงแรงงานไทยที่จะไปทํางานในต่างประเทศขอให้ไปทํางานแบบถูกต้องตามกฎหมาย เพื่อจะได้รับการคุ้มครองในเรื่องสิทธิประโยชน์ต่าง ๆ ตามกฎหมาย โดยแรงงานไทยที่ต้องการสอบถามข้อมูลเกี่ยวกับการไปทํางานต่างประเทศ หรือแจ้งเรื่องร้องเรียน/ร้องทุกข์ สามารถติดต่อได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ หรือที่กองทะเบียนจัดหางานกลางและคุ้มครองคนหางาน กรมการจัดหางาน สอบถามรายละเอียดเพิ่มเติมที่สายด่วนกระทรวงแรงงาน โทร. 1506 กด 2 กรมการจัดหางาน
-----------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
ฝ่ายแรงงาน ประจําสถานเอกอัครราชทูต ณ กรุงโซล สาธารณรัฐเกาหลี - ข้อมูล /
11 กันยายน 2562
รัฐบาลไทย-ข่าวทำเนียบรัฐบาล-กรมบัญชีกลางย้ำ ! ให้ผู้มีสิทธิและบุคคลในครอบครัวตรวจสอบสิทธิเบิกจ่ายตรงค่ารักษาพยาบาลให้ถูกต้อง ครบถ้วน ก่อนเข้ารับการรักษา เพื่อรักษาประโยชน์ของตนเอง
วันจันทร์ที่ 22 มิถุนายน 2563
กรมบัญชีกลางย้ํา ! ให้ผู้มีสิทธิและบุคคลในครอบครัวตรวจสอบสิทธิเบิกจ่ายตรงค่ารักษาพยาบาลให้ถูกต้อง ครบถ้วน ก่อนเข้ารับการรักษา เพื่อรักษาประโยชน์ของตนเอง
กรมบัญชีกลางย้ํา ผู้มีสิทธิและบุคคลในครอบครัว ให้ตรวจสอบสิทธิการเบิกจ่ายตรงสวัสดิการรักษาพยาบาลข้าราชการ ก่อนเข้ารับการรักษาที่สถานพยาบาล เพื่อรักษาสิทธิของตนเอง และลดผลกระทบที่เกิดจากการไม่พบสิทธิในระบบสวัสดิการรักษาพยาบาล
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า เนื่องจากขณะนี้มีข้อมูลในฐานข้อมูลบุคลากรภาครัฐที่ใช้สิทธิสวัสดิการรักษาพยาบาลข้าราชการจํานวนมาก ที่ไม่ได้รับการตรวจสอบและปรับปรุง แก้ไข หรือเพิ่มเติมข้อมูลให้เป็นปัจจุบัน จากทั้งผู้มีสิทธิและนายทะเบียนของส่วนราชการต้นสังกัด อาทิ การไม่แจ้งข้อมูลการจดทะเบียนหย่า การออกจากราชการ หรือโอนย้ายหน่วยงานใหม่ เป็นต้น ส่งผลให้ข้อมูลใช้สิทธิเบิกจ่ายตรงสวัสดิการรักษาพยาบาลข้าราชการจากข้อมูลบางส่วนมีความคลาดเคลื่อน ในกรณีเป็นผู้ไม่มีสิทธิแล้ว กรมบัญชีกลางได้ดําเนินการระงับสิทธิในระบบเบิกจ่ายตรงค่ารักษาพยาบาล และเรียกเงินคืน
“ขอย้ําให้ผู้มีสิทธิ ตรวจสอบข้อมูลของตนเองและบุคคลในครอบครัว ก่อนเข้ารับการรักษาที่สถานพยาบาล อย่างสม่ําเสมอ เพื่อลดผลกระทบที่อาจเกิดจากการไม่พบสิทธิในระบบ โดยสามารถตรวจสอบสิทธิได้จาก 2 ช่องทาง คือ (1) แอพพลิเคชั่น “CGDiHealthCare” โดยสามารถดาวน์โหลดแอพพลิเคชั่นบน App Store หรือ Google Play หรือ (2) เว็บไซต์ http://pws.cgd.go.th/EFiling/login.jsf โดยลงทะเบียนในระบบการยื่นขอรับบําเหน็จบํานาญด้วยตนเองทางอิเล็กทรอนิกส์ หากผู้มีสิทธิตรวจสอบแล้วพบว่าข้อมูล ที่อยู่ เบอร์โทรศัพท์ หรือ e-mail address ไม่ถูกต้อง ผู้มีสิทธิสามารถปรับปรุง แก้ไข ได้ด้วยตนเอง หากเป็นการแจ้งข้อมูลการจดทะเบียนหย่า หรือมีการเปลี่ยนแปลงชื่อ สกุล ขอให้แจ้งนายทะเบียนต้นสังกัด เพื่อปรับปรุงข้อมูลให้ถูกต้องเป็นปัจจุบัน ซึ่งกรมบัญชีกลางได้กําหนดรอบประมวลผลการขึ้นสิทธิสวัสดิการรักษาพยาบาลข้าราชการในวันที่ 4 และ 19 ของทุกเดือน ทั้งนี้ สามารถสอบถามรายละเอียดเพิ่มเติมได้ที่ Call Center กรมบัญชีกลาง 02 270 6400 ในวันและเวลาราชการ” โฆษกกรมบัญชีกลาง กล่าว
โฆษกกรมบัญชีกลางกล่าวเพิ่มเติมว่า หากส่วนราชการมีการออกคําสั่งให้ข้าราชการ/ลูกจ้างประจํา ออกจากราชการ หรือโอนย้ายหน่วยงาน ขอให้ส่งคําสั่งให้นายทะเบียนของส่วนราชการเพื่อปรับปรุงข้อมูลให้เป็นปัจจุบัน
รัฐบาลไทย-ข่าวทำเนียบรัฐบาล-นายกรัฐมนตรีเชื่อมั่นกระบวนการยุติธรรมไทย โปร่งใสให้ความเป็นธรรมแก่ทุกคนอย่างเท่าเทียมกัน
วันอังคารที่ 18 กุมภาพันธ์ 2563
นายกรัฐมนตรีเชื่อมั่นกระบวนการยุติธรรมไทย โปร่งใสให้ความเป็นธรรมแก่ทุกคนอย่างเท่าเทียมกัน
นายกรัฐมนตรียืนยันพร้อมชี้แจงทุกข้อสงสัย และขอความร่วมมือจากทุกฝ่ายให้รับฟังข้อเท็จจริงและอย่าบิดเบือนข้อมูล และขอให้เชื่อมั่นในการทํางานของรัฐบาล
วันนี้ (18 ก.พ. 63) เวลา 15.00 น. ณ ตึกบัญชาการ 1 ทําเนียบรัฐบาล หลังการประชุมคณะรัฐมนตรี พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ตอบคําถามสื่อมวลชนเกี่ยวกับแนวทางการปฏิรูปกองทัพ หลังจากการลงนามบันทึกข้อตกลง “โครงการการจัดสวัสดิการในเชิงธุรกิจของกองทัพบก” ระหว่างกองทัพบกและกรมธนารักษ์ ว่า ที่ผ่านมากองทัพบกได้ดําเนินการใช้ที่ดินราชพัสดุทั้งที่ดิน อาคาร และสิ่งปลูกสร้าง อย่างถูกต้องตามกฎระเบียบมาโดยตลอด พร้อมให้มีการตรวจสอบ แต่เมื่อพบปัญหาก็จะต้องแก้ไข ปรับปรุงและเพิ่มความเข้มงวดมากยิ่งขึ้น
นายกรัฐมนตรียังได้ปฏิเสธข้อเสนอการเพิ่มวันหยุดในช่วงเทศกาลสงกรานต์ว่า คณะรัฐมนตรีไม่มีมติ และมอบหมายให้ผู้ว่าราชการจังหวัดกรุงเทพมหานคร เร่งตรวจสอบเกี่ยวกับการสร้างเขื่อนคอนกรีตและถนนในพื้นที่เขตหนองจอก ที่ส่งผลกระทบ ตามชาวบ้านในพื้นที่ได้ร้องเรียนมา
สําหรับการเสนอญัตติขอเปิดอภิปรายทั่วไป เพื่อลงมติไม่ไว้วางใจรัฐมนตรีเป็นรายบุคคลนั้น นายกรัฐมนตรียืนยันพร้อมชี้แจงทุกข้อสงสัย และขอความร่วมมือจากทุกฝ่ายให้รับฟังข้อเท็จจริงและอย่าบิดเบือนข้อมูล สําหรับการพิจารณาคดียุบพรรคการเมืองนั้น อยู่ภายใต้อํานาจของศาลรัฐธรรมนูญ ตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 ซึ่งรัฐบาลหรือนายกรัฐมนตรีไม่มีส่วนเกี่ยวข้อง ขอให้ประชาชนเชื่อมั่นในระบบยุติธรรมภายใต้ระบอบประชาธิปไตยอันมีพระมหากษัตริย์ทรงเป็นพระประมุข มีความโปรงใส่ ปฏิบัติต่อคนไทยทุกคนอย่างเท่าเทียมกัน รัฐบาลเองจะดําเนินการแก้ไขปัญหาในประเทศอย่างต่อเนื่อง เพื่อสร้างความพัฒนาและยั่งยืนต่อไป
..............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงดิจิทัลฯ เตือนประชาชนระวังการส่งต่อข้อความบนสื่อสังคมออนไลน์ หากเป็นข้อมูลบิดเบือน อาจเข้าข่ายผิด พ.ร.บ.คอมพ์
วันพฤหัสบดีที่ 25 มกราคม 2561
กระทรวงดิจิทัลฯ เตือนประชาชนระวังการส่งต่อข้อความบนสื่อสังคมออนไลน์ หากเป็นข้อมูลบิดเบือน อาจเข้าข่ายผิด พ.ร.บ.คอมพ์
กระทรวงดิจิทัลฯ
กระทรวงดิจิทัลฯ ย้ําเตือนประชาชนระมัดระวังการส่งต่อข้อความในสื่อสังคมออนไลน์ หลังเกิดกรณีการเผยแพร่ภาพเอกสารประกอบการประชุม ครม. จนทําให้ประชาชนเกิดความเข้าใจผิด ชี้หากเป็นการส่งต่อข้อมูลที่บิดเบือนหรือผิดกฎหมาย อาจเข้าข่ายความผิดตาม พ.ร.บ.คอมพิวเตอร์ฯ มีโทษทั้งจําทั้งปรับ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) ในฐานะโฆษกประจํากระทรวงฯ เปิดเผยว่า จากกรณีที่สื่อสังคมออนไลน์ (Social Media) ได้ส่งต่อและวิพากษ์วิจารณ์ภาพที่อ้างว่าเป็นเอกสารใช้ประกอบการประชุมคณะรัฐมนตรี ซึ่งเป็นหนังสือข้อสั่งการของนายกรัฐมนตรีถึงสํานักงานคณะกรรมการพัฒนาการเศรษฐกิจและสังคมแห่งชาติ ต่อโครงการพัฒนาศักยภาพของทรัพยากรมนุษย์ในอุดมศึกษา เพื่อรองรับการเปลี่ยนแปลงของบริบทโลก (ทุนพัฒนาอาจารย์) พ.ศ. 2561-2580 ทําให้เกิดความเข้าใจผิดจากประชาชนผู้พบเห็น จนมีแนวโน้มถูกนําไปวิพากษ์วิจารณ์ในทางลบนั้น
กระทรวงดิจิทัลฯ ในฐานะหน่วยงานที่รับผิดชอบเฝ้าระวังตามพระราชบัญญัติว่าด้วยการกระทําความผิดเกี่ยวกับคอมพิวเตอร์ พ.ศ. 2550 และที่แก้ไขเพิ่มเติม ขอชี้แจงให้ทราบว่า หากการส่งต่อเอกสารประกอบการประชุม ครม. ที่ยังไม่ได้มีการอนุมัติดังกล่าว มีเนื้อหาข้อมูลประกอบที่บิดเบือนไม่เป็นความจริง จนเกิดความเสียหายต่อประชาชน หรือความมั่นคงปลอดภัยของประเทศ อาจเข้าข่ายเป็นการกระทําความผิดตามพระราชบัญญัติว่าด้วยการกระทําความผิดเกี่ยวกับคอมพิวเตอร์ พ.ศ. 2550 และที่แก้ไขเพิ่มเติม มาตรา 14 ซึ่งมีโทษจําคุกไม่เกินห้าปี หรือปรับไม่เกินหนึ่งแสนบาท หรือทั้งจําทั้งปรับ และผู้ที่เผยแพร่หรือส่งต่อข้อมูลที่เป็นความผิดดังกล่าวต้องได้รับโทษเช่นเดียวกัน
ดังนั้น ขอแจ้งเตือนประชาชนให้ใช้ความระมัดระวังในการส่งต่อข้อความทางสื่อสังคมออนไลน์ โดยไม่ควรส่งต่อข้อมูลที่ไม่ได้มาจากแหล่งที่น่าเชื่อถือ เพราะหากเป็นข้อมูลที่เข้าข่ายความผิดตามกฎหมายอาจทําให้ผู้ส่งต่อต้องรับโทษเช่นเดียวกับผู้กระทําความผิดด้วย
**********************